ky ky ru ky ru ky ky ky ru ky ky ky ky ky ky ky ba ky kk ky ky ky mn ky ky bg ky ky ky ky ru ru ky ky ky hu ky ky ky ky ky ru ru ru ru ky ky kk ky ky ky ky ky ru ky ky ky ky ky ba ky ky ky ky ky ky ky ky ky ky ky ky ky ky ky ky ky ru ky hbs_cyr ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ky ky ru ky ky kk kk fr ru uk hbs_cyr ru ru ru ru en sv fr de de fr fr fr sv en fr en ja fr de fr es nb fr de en en sv de de fr en fr it fr en en en en en ky ky de ky ky ky ky ky ky ky ky ky ky ky ky ky ky ky en en en ky ky ky ky ky ky ky ky ky ky ky en ky ky ky ky ky ky ky ky ky ky ky en en ky ky en ky ky ky en ky ky ky ky en ky ky en en en en bpy ky en mk ky ky ky ky en tt ky en ru ky ky ky en bg ky ky ky en en en en en ru ru ky ky ky ky ky ky ky ky ru ky uk ky ky
Финмин кабыл алынган секторалдык документтердин негизинде министрликтердин жана ведомстволордун чыгашаларынын керектөөлөрүн түзүүнү сунуштайт — Жаңылыктар — Кыргыз Республикасынын Финансы министрлиги
Анонстор, маалымат жыйындары жана талкуулар
Жеке кабыл алууга жазылуу тартиби
Мамлекеттик бюджеттин аткарылышы тууралуу ар айлык отчёттор
Мамлекеттик бюджеттин аткарылышына жарым жылдык сереп
Жергиликтүү бюджеттердин аткарылышы тууралуу отчёттор
МТАС (маалыматтарды таркатуунун атайын стандарты)
Аукциондор боюнча жыйынтыктар жана отчёттор
Бухэсеп, финотчёт жана ички аудит
Бухгалтердик эсеп, финансылык отчёт
Бош кызмат орундары тууралуу жарыялар
Семинарлар жана квалификацияны жогорулатуу курстары
ЧУАнын долбоорлорун коомдук талкуулоо
Ченемдик укуктук актылардын долбоорлору
Коррупцияга каршы күрөшүү жаатындагы ченемдик укуктук актылар
Коррупцияга каршы күрөшүү жаатындагы ведомстволук пландар
МФБны башкаруунун коррупцияга каршы моделин киргизүү боюнча план
КР МФнын коррупция менен күрөшүү боюнча стамбулдук иш-аракеттер планы
Коррупцияга каршы күрөшүү жаатындагы чаралардын аткарылышы тууралуу отчёттор жана маалыматтар
Коррупцияга каршы күрөшүү жаатында ЖКИ менен меморандумдар
Жарандардын кайрылууларын кароонун жыйынтыктары
Коомдук кенештин иш планы
Жарандык коом менен иштешүү
« Апрель 2019 »
Башкы бет Жаңылыктар Жаңылыктар
Финмин кабыл алынган секторалдык документтердин негизинде министрликтердин жана ведомстволордун чыгашаларынын керектөөлөрүн түзүүнү сунуштайт — Жаңылыктар — Кыргыз Республикасынын Финансы министрлиги
2017-2019-жылдарга республикалык бюджеттин долбоорун түзүүдө 75 бюджет алуучу өз бюджеттеринин долбоорлорун программалык форматта тапшырды. Бирок жүргүзүлгөн олуттуу иштерге карабастан, министрликтердин жана ведомстволордун стратегиялык программалары Бюджеттин орто мөөнөттүү болжолунда толук чагылдырылбайт, мамлекеттик органдардын каалоолорун цифраларда чагылдыруунун жетишсиз потенциалы бар. Буга байланыштуу, Финансы министрлиги «Жакырчылык жана курчап турган чөйрө» (БиОС) аспектилерин бюджеттик процесске интеграциялоо маселелери боюнча түшүндүрмө маалымат берет.
2016-2018-жылдарга бюджеттин орто мөөнөттүү болжолунун (мындан ары - БОБ) алкагында бюджеттик чыгымдардын орто мөөнөттүү стратегиялары этап менен иштелип чыгаарын жана 20 министрлик тарабынан берилээрин белгилеп кетүү зарыл. Белгилүү болгондой, жакырчылык жана курчап турган чөйрө өз ара маселелерин бюджеттештирүү процессине интеграциялоону мамлекеттик органдын керектөөлөрүн түзүү жана чыгымдарын аткаруу, анын ичинде кабыл алынган секторалдык документтерде топтолууга тийиш программалык бюджет аркылуу ишке ашыруу зарыл, анда жакыр калкты колдоочу экологиялык туруктуулук жана экономикалык өсүш маселелери эске алынган.
Мындан тышкары, бүгүнкү күндө БиОС саясатынын аткагында тартылган мамлекеттик органдардын бардыгы эле чараларды ишке ашыруу үчүн  чыгымдардын керектөөлөрүн бербегендигин белгилеп кетүү керек. Бирок башка жагынан алганда, секторалдык программалар министрликтердин жана ведомстволордун программалык бюджеттеринде толук чагылдырылган эмес, бул мамлекеттик каражаттардын чектелгендиги менен байланыштуу.
Буга байланыштуу, баштапкы этапта бюджеттик процесс боюнча методологиялык нускамаларга өзгөртүүлөрдү киргизүү жана министрликтердин менен ведомстволордун финансылык бөлүмдөрүнүн кызматкерлерин окутууну жүргүзүү зарылдыгы келип чыгат. Азыркы учурда Кыргыз Республикасынын Финансы министрлиги тарабынан программалык бюджеттештирүү боюнча нускамалык-методологиялык материалдарды өркүндөтүү боюнча иштер жүргүзүлүүдө.
Бюджеттик процесске БиОС аспекттерин интеграциялоо эмнени билдирет?
Бюджет мамлекеттин негизги саясий жана экономикалык туютмасы болуп саналат. Ал чыгымдарды эмнеге коротуу, ошондой эле, кирешелерди көбөйтүүгө байланыштуу, салыктарды жана жыйымдарды белгилөө сыяктуу өкмөттүн чечимдерин камтыйт. «Жакырчылык жана курчап турган чөйрө» саясаты контекстинде (мындан ары - БиОС) бюджет  «позитивдүү» чыгымдар бюджеттик саясатка же «терс» чыгымдар саясатка таасир тийгизгендигине жараша   климатка жана курчап турган чөйрөгө позитивдүү, ошондой эле терс таасирлерди (бул же башкалар) тийгизиши мүмкүн. Оң чыгымдар санитария, суу бөлүктөрүн жана токой ресурстарын башкаруу, жер кыртышынын бузулушу (эрозия) менен күрөшүү  жана климаттын өзгөрүшүнө адаптациялоого жөндөмдүү инфраструктураларды түзүү сыяктуу курчап турган чөйрөнүн жана климаттын артыкчылыктарын колдойт. Позитивдүү фискалдык саясат экологиялык таза технологиялар же жеке токойлор бак-дарактарынын стимулдарын камтыйт. Терс чыгымдар климаттык жана экологиялык максаттарга терс таасирин тийгизет, мисалы – мамлекет  тарабынан каржылануучу казылып алынуучу отунга же мамлекеттин жетекчилиги алдындагы жерлерди тазалоо. Бюджеттик терс саясат, казылып алынуучу отунга же токойлорду тазалоо үчүн жеке инвестицияларга жана жеке инвесторлорго салыктык жеңилдиктерди берүүнү же пестициддерге жана жер семирткичтерге субсидияларды бөлүүнү камтыйт.
Бюджет татаал саясий жана техникалык милдет болуп саналат, ал Кыргыз Республикасында БиОС маселелерин интеграциялоого кирүүнүн бир нече точкаларын камтыйт:
Биздин өлкөдө мунун кереги эмне?
2013-2017-жылдарга Кыргыз Республикасын туруктуу өнүктүрүүнүн Улуттук стратегиясына ылайык, мамлекет өлкөнү туруктуу өнүктүрүүгө багыт алды, анын ичинде  курчап турган чөйрөнү туруктуу жана гармониялык жактан өнүктүрүү, социалдык жана экономикалык өнүктүрүү, ошондой эле  калктын бакубатчылыгын жакшыртуу жана жакырчылыкты кыскартуу боюнча мамлекеттик саясаттын чараларын күчөтүү. Буга байланыштуу, бюджеттик каражаттардын чектелгендигин эске алуу менен, аларды натыйжалуу башкаруу жана коюлган милдеттерди чечүүгө багыттоо тууралуу маселелер курч турат.
Туруктуу өнүктүрүү боюнча коюлган милдеттердин алкагында мамлекеттик чыгымдардын натыйжалуулугун жогорулатуу барыдан мурда ресурстар менен жетишилген натыйжаларды байланыштыруунун эсебинен  бюджеттик каражаттарды программалык максаттуу башкаруу аркылуу мүмкүн болот. Мында, программанын жардамы менен бийлик органдары тарабынан тармактар аралык, аймактар аралык мүнөздөгү көйгөйлөрдү чечүү, ошондой эле ар кандай деңгээлдеги бюджеттердин ресурстарын консолидациялоонун жана бюджеттен тышкаркы булактарды тартуунун эсебинен туруктуу өнүктүрүү боюнча милдеттерди чечүү  мүмкүнчүлүгү келип чыгат. Мындан тышкары,  азыркы учурда туруктуу өнүктүрүү аспектилерин тармактык стратегиялык программаларга интеграциялоо тууралуу маселе жетиштүү абалда курч бойдон калууда, аларды чечүү үчүн министрликтердин жана ведомстволордун бюджеттеринде чагылдыруу керек.
Курчап турган чөйрөнүн маселелерин бюджеттик процесске интеграциялоо боюнча потенциалды өнүктүрүү уюмдардын деңгээлинде, ошондой эле жеке деңгээлде талап кылынат. Потенциалды өнүктүрүү зарылдыгы курчап турган чөйрө маселелерин тикелей байланышпаган бюджеттик процесстин катышуучуларын, мисалы курчап турган чөйрө маселелеринин маанилүүлүгүн түшүнгөн, туруктуу өнүктүрүү компонентине, жакырчылык жана курчап турган чөйрө аспекттерине чыгымдар жөнүндө маалыматты натыйжалуу даярдоочу Кыргыз Республикасынын Финансы министрлигинин, Кыргыз Республикасынын Экономика министрлигинин кызматкерлерин даярдоону камтыйт. Ошол эле учурда, министрликтер жана ведомстволор секторалдык программаларга туруктуу өнүктүрүү компоненттерин, анын ичинде алардын программаларынын курчап турган чөйрөгө тийгизген таасирин, экономикалык өсүшүн жана социалдык өнүктүрүүнү киргизүү үчүн  тийиштүү потенциалга ээ болууга тийиш.
Кыргыз Республикасынын Финансы министрлиги жасаган кадамдар. Туруктуу  өнүктүрүү компоненттерин, жакырчылык жана курчап турган чөйрө аспектилерин,  биоартүрдүүлүктү жана экосистема кызматтарын көрсөтүүнү, жашыл экономиканы бюджеттик процесске интеграциялоого концептуалдык  багыттарды жана практикалык чараларды иштеп чыгуу максатында  Кыргыз Республикасынын Финансы министрлигинин 2016-жылдын 26-сентябрындагы № 253-б буйругу менен  ведомство аралык жумушчу топ түзүлгөн.
Ведомстволор аралык жумушчу топтун мүчөлөрү  - алар кимдер?
Ведомстволор аралык жумушчу топтун ишинин үч багыты. Башталгыч этапта ведомстволор аралык жумушчу топтун ишинин негизги максаттарына жетүүнү колдоочу натыйжалардын үч багыты аныкталган.
Ведомстволор аралык жумушчу топтун милдеттери
Тармактык (секторалдык) бюджеттик каражаттарды бөлүштүрүүнүн орто мөөнөттүү стратегиясын талдоону жүргүзүү;
бюджеттик программаларды, БиОС аспекттерин ишке ашыруу үчүн багытталган иштердин натыйжаларынын көрсөткүчтөрүн талдоону жүргүзүү;
туруктуу өнүктүрүү компоненттерин, БиОС аспекттерин чагылдыруу менен бюджеттик табыштамаларды түзүү;
бюджеттин орто мөөнөттүү болжолуна (Орто мөөнөттүү бюджеттик негиз) БиОС аспекттерин киргизүү;
бюджеттештирүү процессине БиОС маселелерин интеграциялоо боюнча программалык негиздеги бюджеттештирүү боюнча методологиялык нускамаларга өзгөртүүлөрдү жана толуктоолорду киргизүү боюнча сунуштамаларды иштеп чыгуу;
туруктуу өнүктүрүү компоненттерин жана БиОС аспекттерин бюджеттик процесске интеграциялоо боюнча окутуу модулдарын иштеп чыгуу;
секторалдык талдоону жүргүзүү, программалык бюджетти иштеп чыгуу жана БиОС аспекттери боюнча министрликтердин жана ведомстволордун кызматкерлерин окутуу;
тандалып алынган мамлекеттик органдардын программалык бюджеттерин иштеп чыгуу, БиОС аспекттери боюнча индикаторлорду иштеп чыгуу;
биоартүрдүүлүк секторлору үчүн жаңы финансылык механизмдерди иштеп чыгуу жана илгерилетүү;
бюджеттик саясатка жашыл экономиканы интеграциялоо.
Ведомстволор аралык жумушчу топ учурдагы саясатты баалоону  жана БиОС маселелери боюнча бюджеттештирүү практикасын жүргүздү жана төмөнкү көйгөйлөрдү тапты:
Ресурстардын чектелгендигинен республикалык бюджет мамлекеттик органдардын табыштамасынын 60 пайызын канааттандырат;
Бирок мамлекеттик органдардын табыштамалары, анын ичинде туруктуу өнүктүрүү контингенттери жана БиОС аспекттери бардык эле учурда секторалдык программаларды чагылдыруу менен байланыша бербейт;
Мамлекеттик органдардын кабыл алынган айрым секторалдык программалары бюджет менен байланышпайт;
Туруктуу өнүктүрүү контингенттери жана БиОС аспекттери боюнча өлчөнүүчү жаңы индикаторлорду иштеп чыгуу зарылдыгы;
Баалоодо экологиялык факторлордун жоктугу;
Кадрлардын агылып кетишинин программалык бюджеттерди жана башка документтерди сапаттуу даярдоого терс таасирин тийгизүүсү.
Натыйжаларга жетүү үчүн ыкмалар:
1.     Кабыл алынган стратегиялык документтердин негизинде министрликтердин жана ведомстволордун чыгымдарынын керектөөлөрүн түзүү , анда Кыргыз Республикасынын Финансы министрлигине табыштама берүү үчүн экономикалык, экологиялык жана социалдык өз ара байланыштар чагылдырылган.
2. Туруктуу өнүктүрүү контингенттерин жана БиОС аспекттерин киргизүү  бөлүгүндөгү программалык бюджеттештирүү боюнча методологиялык документтерди өзгөртүү.
Министрликтердин жана ведомстволордун программалык бюджеттеринде туруктуу өнүктүрүүнүн улуттук стратегияларына ылайык аткарылуучу иш чараларды толук чагылдыруу, эгер министрлик же ведомство НСУРда көрсөтүлгөн белгилүү бир иш- чараларды аткарса, бул иш-чараларды тиешелүү натыйжалуулук  индикаторлору жана аларды аткарууга кеткен чыгымдары менен программалык бюджетте толук чагылдыруу зарыл. НСУРда аткарылуучу иш-чараларды программалык бюджетте толук чагылдырууда, ошол эле учурда тиешелүү чыгымдарды жана натыйжалуулук индикаторлорун көрсөтүү менен БиОС аспекттери камтылат.
3. БиОС аспекттерин эске алуу менен, программалык бюджеттерди түзүү боюнча  процесстерди жакшы түшүнүү үчүн эсептерди түзүү жана программалык бюджеттештирүү жаатындагы министрликтердин жана ведомстволордун кызматкерлеринин потенциалын жогорулатуу. Бюджеттик түзүү процессинде  финансы кызматкерлери (1) секторалдык программалардын чыгымдарынын керектөөлөрүн жана (2) НСУР компоненттери менен БиОС аспекттери боюнча индикаторлорду түзүү менен программалык бюджетти  түзүү боюнча окутуулар күтүлүүдө.
Туруктуу өнүктүрүү жана БиОС аспекттери маселелерин Окуу модулуна киргизүү программалык бюджеттештирүү жана секторалдык документтердин негизинде министрликтердин/ведомстволордун чыгымдарынын керектөөлөрүн түзүү боюнча окутуунун комплекстүү ыкмалары болуп саналат.
Туруктуу өнүктүрүү компоненттерин программалык бюджетке киргизүү бюджетти программалык форматта түзүүчү кызматкерлердин потенциалына карата жогорку талаптарды, министрликтер менен ведомстволордун социалдык, экономикалык жана экологиялык туруктуулугун эске алуу менен, натыйжага багытталган бюджетти түзүү үчүн артыкчылыктарды формулировкалоо боюнча башкаруучу көндүмдөрүн жана билимдерин билдирет.
Секторалдык программалар, стратегиялар жана курчап турган чөйрөнү туруктуу өнүктүрүү аспекттери менен өз ара байланыштар боюнча көндүмдөр жана билимдер талап кылынат. Буга байланыштуу туруктуу өнүктүрүүнү эске алуу менен, программалык бюджетти иштеп чыгуу боюнча потенциалды бекемдөөгө багытталган окутуу иш- чараларын жүргүзүү зарыл.
Бул маселе боюнча туруктуу өнүктүрүү жана министрликтер, ведомстволор жана Кыргыз Республикасынын Улуттук статистика комитети менен программалык бюджет боюнча индикаторлорду түзүүнүн алкагындагы өз ара аракеттердин максаттары Кыргыз Республикасынын Финансы министрлигинин ролун күчөтүү болуп саналат.
Ведомство аралык жумушчу топтун өз ара аракети
1. Ведомстволор аралык жумушчу топторду түзүү аркылуу секторалдык документтерди иштеп чыгуу үчүн жоопкерчиликтүү финансисттер менен кызматкерлердин өз ара аракети  - бул курал катары алынган маанилүү шайман. Өз ара аракеттер  БиОС маселелери боюнча бюджет чөйрөсүндөгү жалпы көйгөйлөрдү чечүүгө карата ыкмаларды иштеп чыгуу үчүн ар кандай адистердин күчүн консолидациялоону көрсөтөт. Мындай маалымат алмашуу жана жалпы көйгөйлөрдү талкуулоо мамлекеттик органдардын тармактык  өзгөчөлүктөрүнө катышуучуларды жана Кыргыз Республикасынын Финансы министрлигинин кураторлорун тартууга мүмкүнчүлүк берет, бул мамлекеттик чыгымдардын натыйжалуулугун түшүнүү жана талдоо үчүн маанилүү элемент болуп саналат. Мындан тышкары, туруктуу өнүктүрүү, жакырчылык жана курчап турган чөйрө аспектилери, биоартүрдүүлүк эконосистема кызматтары жана жашыл экономика маселелери боюнча стратегиялык тармактык документтерди иштеп чыгууга жооптуу финансисттердин жана кызматкерлердин ичинен көрсөтүлгөн мамлекеттик органдардын өз ара аракеттери  мамлекеттик органдардын бюджеттерин түзүүнүн жана калыптандыруунун натыйжалуу ыкмалары болуп саналат. Бир тараптан бул же тигил стратегиялык документтерди иштеп чыгууга жооптуу финансы кызматкерлери менен кызматкерлер, күчтөрдү консолидациялоону жана туруктуу өнүктүрүү компоненттерин жана БиОС аспекттерин бюджеттик процессте чагылдыруу үчүн бири-бири менен өз ара аракеттенүү мүмкүнчүлүгүнө ээ болуучу аянтча түзүлөт.
Өнүктүрүү боюнча негизги өнөктөштөр
ПРООН-ЮНЕП «Жакырчылык жана курчап турган чөйрө» демилгеси менен Кыргыз Республикасынын Финансы министрлигинин кызматташтыгы 2016-жылы Кыргыз Республикасы менен БиОСтун 2012-2015-жылдардагы биргелешкен ишинин натыйжасына топтолот. Маанилүү натыйжалары: туруктуу өнүктүрүүнү стратегиялык пландоо боюнча методологиялык колдонмодо финансылык ресурстарды баалоо боюнча бөлүмдү даярдоо, КР Президентине караштуу Башкаруу академиясы үчүн окуу-методикалык комплексинде бюджеттештирүү боюнча бөлүмдү даярдоо, жакырчылык жана курчап турган чөйрө маселелерин программалык бюджеттештирүүгө интеграциялоо боюнча болжолдуу эксперттик сунуштамаларды иштеп чыгуу, 2017-жылга чейин КР туруктуу өнүктүрүүнүн улуттук стратегиясына ылайык өнүктүрүүнүн облустук стратегияларын бюджеттештирүү боюнча бөлүмдөрдү иштеп чыгуу.
Бүгүнкү күнгө айрым мамлекеттик органдар жана Кыргыз Республикасынын Өкмөтүнүн ыйгарым укуктуу өкүлчүлүктөрү тарабынан тармактык (секторалдык) жана региондук программаларды иштеп чыгууда облустарда «жакырчылыктын жана курчап турган чөйрөнүн өз ара байланыш маселелерин бардык тараптан эске алуу» катары белгилүү болгон жакырчылык менен курчап турган чөйрөнүн өз ара байланышы эске алынган.
Малавинин Экономикалык өнүктүрүүнү пландоо министрлиги, БиОСтун колдоосунда  өлкөдө жаратылыш ресурстарынын туруктуу пайдаланылышына экономикалык талдоо жүргүздү. Талдоо өлкөдө жаратылыш ресурстарын туура эмес пайдаланууда ИДПнын 5,3 пайызына тең суммага чыгым болорун көрсөттү. Жер кыртышынын бузулушу айыл чарбасында эмгек өндүрүмдүлүүгүн 6%га азайтары белгиленген, бул пайыздарды калыбына келтирүү  2005-2015-жылдардын ортосундагы мезгилде кошумча 1,88 миллион адамды жакырчылыктан чыгарды.
Экономикалык талдоонун натыйжалары экологиялык туруктуу концепциясына экономикалык өнүктүрүүнү пландоо министрлигинин жана финансы министрлигинин көңүлүн бурду. БиОС экологияны жана жаратылыш ресурстарын туруктуу башкарууну  Малавинин бюджеттештирүү процессине мыкты интеграциялоо  тууралуу конкреттүү сунуштамаларды берди.  Бул максатта Эл аралык өнүктүрүү институту менен катар эле, алар 2012-жылы кабыл алынган сунуштамаларды иштеп чыкты жана өкмөт менен маанилүү диалогго алып келди.
Финансы министрлиги тарабынан иштелип чыккан 2013-14-жылдардын бюджеттик директивалары, туруктуулук боюнча сунуштамалардын жактоо боюнча глава киргизилген;  андан ары 2014-2015-жж.  сунуштамаларда күчөтүлгөн, аларга жакырчылыкты кыскартуу жана экологиялык туруктуулукка байланышкан өсүш кирет.
Мозамбика борбордук жана тармактык министрлигине  курчап турган чөйрөнү коргоо боюнча координатор дайындоо сунушталган. Бүгүнкү күндө  15 министрлик, анын ичинен Финансы министрлиги  мындай координаторлорду дайындашкан. Жыл сайын тармактык экономикалык пландарды, анын ичинде тармактык бюджетти  даярдоо процессинде,  экологиялык маселелерди координациялоо министрлиги экологиялык комитеттердин жыйынына координаторлорду чакырат.
Бул жыйын  министрлик жана сектор тарабынан өткөрүлүүчү күн сайын пландоонун көнүмүш практикасы болуп калды жана секторалдык планга жана бюджетке жакырчылыкты жана курчап турган чөйрөнү коргоо боюнча максаттарды жана иш-чараларды киргизүүнү камсыздады. 2011-жылы пландоо жана өнүктүрүү үчүн министрлик тарабынан ишке киргизилген өтмө интеграциялоо матрицасы секторалдык пландарды жана бюджеттерди баяндоо үчүн пайдаланылуучу шайман болуп саналат.  Матрица сегиз маселени, анын ичинде курчап турган чөйрөнү коргоо жана гендердик маселелерди интеграциялоо боюнча колдонмону камтыйт.
Министрликтин пландоо бөлүмүнүн директорунун орун басары Вилела де Саус  курчап турган чөйрө маселелерин координациялоо 2013-жылдын июлунда коргоо министрлигин кошкондо, канча тармактык министрлик   калктын жакыр катмарынын кызыкчылыгын илгерилетүүдө өз жоопкерчиликтерин түшүнөрүн белгиледи .
2014-жылдын июлунда Индонезиянын Финансы министрлиги  профилдик министрликтин бюджетин пландоо жана түзүү  үчүн сунуштамалар боюнча жарлык чыгарды. Бул жарлык парник газдарын чыгарууну  кыскартуу боюнча иш аракеттер планын камтуучу жети тармактык  министрлик (айыл чабасы, энергетика, транспорт, өнөр жай, мамлекеттик органдар, токой чарбасы жана курчап турган чөйрө) үчүн милдеттүү болгон климаттын өзгөрүшүнүн кесепеттерин жеңилдетүү системасы үчүн бюджетти бекемдейт (тегирование).
Онлайн-тиркеме  жана иштерди, климаттын өзгөрүшүнүн кесепеттерин азайтууга, адаптациялоого жана биоартүрдүүлүккө  чыгымдарды бекемдөө үчүн бюджетти кодификациялоонун тематикалык системасы  бюджет боюнча Башкы башкармалык тарабынан иштелип чыккан, ошондой эле аларды пайдалануу боюнча үч тренинг өткөрүлгөн. Биринчи тренинг  Бюджет боюнча Башкы башкармалыктын жана салыктык саясат агенттигинин техникалык командаларынын кызыкчылыктарын күчөтүү максатында Финансы министрлиги үчүн арналган.
Экинчиси жети тармактык министрлик үчүн техникалык тренинг болгон.  Тренинг 2015-финансылык жылга тармактык министрликтердин  аяктоочу бюджети боюнча консультацияларды тездетүү үчүн иштелип чыккан,  мында бекемдөө (тегирование) системасы, күтүлгөндөй эле бюджетте колдонулат. Кызыкчылыктардын кыйла жогорку деңгээлин камсыздоо үчүн Финансы министрлиги 2014-жылдын ноябрында жети тармактык министрлик менен жолугушуу өткөргөн.
* — Милдеттүү толтуруу керек
← Жаштардын коррупцияга каршы аң-сезимин калыптандыруу боюнча мыкты студенттик иштер тандалды
2016-жылдын 11 айындагы өлкөнүн социалдык-экономикалык өнүгүүсүнүн жыйынтыктары →
Дареги: 720040, Бишкек ш., Эркиндик саябаны, 58
Электрондук кайрылууларды кабыл алуу: minfin@minfin.kg, тел. (+ 996 312) 625074
Ишеним телефону: (+ 996 312) 66 42 35
Кыргызстандын жарандары Финансы министрлигине minfin@minfin.kg электрондук почта боюнча кайрыла алышат, келген кайрылууларды карап чыгуу мөөнөтү кат жүзүндө (электрондук) кайрылуулар катталган күндөн баштап 14 күндү түзөт.
Сайт 2013-жылы ТФ "МФБПО" долбоорунун жардамы менен иштелип чыккан